_:nc82e1ea47f5245a28643419c5f425013xb0
<http://schema.org/articleBody>
"Ανέκαμψε το τρίμηνο Ιουλίου-Σεπτεμβρίου το ΑΕΠ της Ιαπωνίας, τρέχοντας με ρυθμό 5% σε σχέση με το προηγούμενο, ή κατά 21,4% αν η ανάπτυξη προσαρμοστεί σε ετήσια βάση, έπειτα από τρία συναπτά τρίμηνα ύφεσης. Σύμφωνα με τα επίσημα στοιχεία τα οποία δόθηκαν στη δημοσιότητα σήμερα Δευτέρα, η συρρίκνωση της τρίτης μεγαλύτερης οικονομίας του πλανήτη είχε αρχίσει το τέταρτο τρίμηνο του 2019 (–1,8%), εξαιτίας της αύξησης του φόρου προστιθέμενης αξίας. Συνεχίστηκε το πρώτο τρίμηνο (–0,6%), πριν από την ιστορική κατάρρευση της δραστηριότητας το δεύτερο τρίμηνο της χρονιάς (–8,2%, το ποσοστό αναθεωρήθηκε επί τα χείρω σήμερα, από –7,9%). Η Ιαπωνία γνώρισε φέτος την πρώτη της ύφεση μετά το 2015. Σε έρευνα του πρακτορείου ειδήσεων Bloomberg οικονομολόγοι προέβλεπαν στην πλειοψηφία τους ανάκαμψη της ιαπωνικής οικονομίας, με βραδύτερο ρυθμό (+4,4%). Η ανάπτυξη του ΑΕΠ αποδόθηκε πάνω απ’ όλα στην κατανάλωση των νοικοκυριών (+4,7%), που είχε κάνει βουτιά το δεύτερο τρίμηνο, εξαιτίας της κατάστασης έκτακτης ανάγκης που κήρυξαν οι αρχές τον Απρίλιο και τον Μάιο για να περιοριστεί η εξάπλωση της πανδημίας. Οι εξαγωγές επίσης ανέκαμψαν θεαματικά (+7%) καθώς οι περιορισμοί που είχαν επιβληθεί σε άλλες χώρες χαλάρωσαν ή άρθηκαν. Ωστόσο οι κεφαλαιουχικές δαπάνες μειώθηκαν (–3,4%), κάτι ανησυχητικό για πολλούς αναλυτές και διαμορφωτές πολιτικής. Η ανάπτυξη εκφράζονται φόβοι πως θα επιβραδυνθεί το δ΄ τρίμηνο, ενώ η επάνοδος της δραστηριότητας στα επίπεδα προ πανδημίας ενδέχεται να πάρει 3 χρόνια, σύμφωνα με οικονομολόγους."
<https://www.reporter.gr/Diethnh/Diethneis-Eidhseis/459700-%EF%BF%BD%EF%BF%BDEtrexe%EF%BF%BD%EF%BF%BD-me-rythmo-5-h-iapwnikh-oikonomia-to-g%EF%BF%BD%EF%BF%BD%EF%BF%BD-trimhno?tmpl=component&print=1>